Wi-MAX texnologiyasi - Mavzu: abonent kirish tarmog’i qurish texnologiyalari tahlil qilish munadarija kirish I bob....

|
Mavzu: abonent kirish tarmog’i qurish texnologiyalari tahlil qilish munadarija kirish I bob. Simli va simsiz abonent kirish tarmoqlari haqida
|
bet | 8/9 | Sana | 07.12.2023 | Hajmi | 0,96 Mb. | | #112968 |
Bog'liq Axmedova SevaraWi-MAX texnologiyasi. IEEE 802.16 standartiga asoslangan Wi-MAX texnologiyasi hozirda keng tarqalgan hududiy tarmoq texnologiyasi hisoblanadi. Wi-MAX yordamida kichik qishloqlar, uzoq regionlarda informatsion hamda kommunikatsion texnolo- giyalarni rivojlantirish (ko‘pgina chekka hududlarda telefon hamda kabel tarmoqlarning umuman mavjud emasligini hisobga olgan holda) mumkin.
Shuni alohida ta’kidlash kerakki, Wi-MAX texnologiyasini nafaqat «so‘nggi milya» muammolarini hal etishda, balki regional tarmoqlar (ofis hamda rayonlar) ni bir-biri bilan bog‘lashda ham bemalol qo‘llash mumkin. Keng polosali Internet xizmatlarini ta’minlashda hozirda simsiz tarmoqlarning eng yaxshi yechimi hisoblanadi.
Wi-MAX tarmoqlari strukturasi odatiy mobil aloqa tarmoq- lariga o‘xshab ketadi. Bu yerda ham baza stansiyalari 50 km («mesh» rejimida) radiusda xizmat ko‘rsata oladi.
Alohida ustuvorliklarga ega bo‘lgan IEEE 802.16e (Mobile Wi- MAX) standarti harakatdagi foydalanuvchilar uchun keng polosali «mobil» xizmatlarni ko‘rsatish uchun mo‘ljallangan. Ushbu standartda maksimal ma’lumot uzatish tezligi 5 MHz chastota polosasida bugungi kunda o‘rtacha 100 Mbit/s ni tashkil etadi, aloqa masofasi - 5-10 km.ga teng. Mobile Wi-MAX standarti BS va AQ orasida bog‘lanishda mobillik (harakatchanlik) jihatdan ayniqsa takomillashgan hisoblanib, shuningdek: avvalgi barcha standartlarning imkoniyatlarini ham o‘z ichiga oladi va quyidagi rejimlarda ishlaydi:
Fiksatsiyalangan aloqali (bir joydan qo‘zg‘almay yoki statsionar holatda) ulanish (ingl. Fixed Wi-MAX);
Seansli ulanish (ingl. Nomadic Wi-MAX);
Ko‘chma yoki siljish rejimidagi ulanish (ingl. Portable Wi- MAX);
Mobil ulanish (ingl. Mobile Wi-MAX).
Wi-MAX tizimlarida avval magistral liniyalarni tashkil etish uchun 10-66 MHz chastota diapazonidan foydalanish ko‘zda tutilgan, hozirgi foydalaniladigan versiyalarida esa 2 dan 11 MHz chastota diapazonida 3,5; 5; 7,5; 8,75 va 10 MHz kanal kengligida ishlaydi. Bunda ±10-6 chegarada chastota barqarorligini ta’minlash zarur.
2.12-rasm.WI-MAX tarmog`i
Wi-MAX tarmoqlarida, shuningdek, Mesh rejimida aloqa tashkil qilish mumkin, bunda AQ to‘g‘ridan to‘g‘ri bir-biri bilan aloqani amalga oshiradi, baza stansiyasi esa asosiy tarmoqlar infratuzilmasi va Mesh tarmoqlari o‘rtasida kommutator hisob- lanadi. Mesh rejimini qo‘llash natijasida tarmoqning radioqoplam zonasi yuqori tezlikda ma’lumot uzatishni ta’minlash bilan 50 km gacha oshadi, bu holda bitta BS ning oddiy holdagi radiusi 5-10 km.ni tashkil etadi.
2.12-rasm. «Nuqta-nuqta» rejimidagi Wi-MAX tarmog‘ining ko‘rinishlari.
Wi-MAX tarmoqlari «ko‘p nuqta-ko‘p nuqta» rejimida quri- lishi mumkin, shuningdek, u «nuqta-ko‘p nuqta» rejimini ham ta’minlaydi (2.13-rasm).
2.13-Rasm.«Ko‘p nuqta-ko‘p nuqta» rejimidagi Wi-MAX tarmoqlari.
Wi-MAX texnologiyasi katta sonli an’anaviy tizimlar, simli yoki simsiz tarmoqlar bilan aloqani ta’minlash maqsadida ishlab chiqilgan (tarmoqlar IP ga asoslangan). Ko‘p hollarda bu arxitektura multimediali IP-tizimlariga (yoki IMS) asoslangan bo‘lib, tarmoqlararo roumingni ta’minlash, 3G tarmoqlari bilan birgalikda ishlash, IP darajasidagi tarmoqlarda aloqa sifati va xizmatlar to‘plamini ta’minlash imkonini beradi. IP tarmoqlariga ulanish imkoniyati tufayli Wi-MAX texnologiyasi boshqa tarmoqlarni kengaytirishda «cheksiz mobillik» tamoyili bo‘yicha ularni qurish imkoniyatini beradi.
Shuni alohida ta’kidlash kerakki, Wi-MAX texnologiyasi simli tarmoq operatorlariga uzoqlashtirilgan hududlarga ulanish uchun «oxirgi mil» muammolarini hal qilish imkoniyatini beradi, uzoq masofalarga kabel yotqizish kabi ortiqcha xarajatlarni kamaytiradi. IEEE 802.16e standarti mobil aloqa operatorlari xarajatlarini kamaytirishni taklif etadi, mobil aloqa operatorlariga 2G va 3G darajasidagi xizmatlarni, keng polosali ma’lumot uzatish xizmatlarini va eng zamonaviy raqobatlashuvchi simsiz tarmoq xizmatlarini ta’minlaydi. Wi-MAX tarmog‘ini qurishning moliyaviy xarajatlari an’anaviy ikkinchi va uchinchi avlod tarmoqlarinikidan kamroq bo‘lib, asosiy xarajatlar BS stansiyalari infratuzilmasini yaratish va qurilish-montaj ishlarini olib borish uchun sarflanadi. IP-protokolida qurilgan Wi-MAX arxitekturasi keng polosali multimediali ilovalardan foydalanishda eng yaxshi imkoniyatlar taqdim etadi, shuningdek, IP-asosida qurilgan mobil tarmoqlarda qo‘llaniluvchi ovozli va qisqa xabarlarni mobil uzatishni ta’minlaydi. Aytish mumkinki, Wi-MAX texnologiyasi zamonaviy xizmatlarni ta’minlovchi, tezkor va ishonchli keng polosali tarmoqlar qurishda, mavjud tarmoqlar imkoniyatini kengaytirishda eng yaxshi yechim bo‘la oladi.
XULOSA
Xulosa qilib shuni aytish mumkinki, keyingi yillarda abonent kirish tarmoqlarida qo‘llaniladigan texnologiyalar sezilarli darajada o‘zgarayotganligi shubhasiz namoyon bo‘lmoqda. Abonent kirish tarmoqlarini modernizatsiyalashning texnologik jihatlarini ikkita nuqtayi nazardan qarash maqsadga muvofiqdir. Birinchidan, «kanallar kommutatsiyasi» usuliga yoki umuman olganda, axborotni taqsimlash invariant usullariga yo‘naltirilgan yangi texnologiyalarni tahlil qilish kerak. Ikkinchidan, qo‘llanilishini NGN konsepsiyasi aniqlaydigan texnologiyalarga e’tibor qaratish zarurdir.
Qo‘shimcha bitta terminating ulanish narxi ma’lum darajada ALning o‘rtacha uzunligi bo‘yicha aniqlanadi. Bu MSning sig‘imi oshganda terminalning ulanish narxi stansiya oldi maydonining kvadrat ildizi sifatida oshishini bildiradi.
Chiqarilma konsentratorlarni qo‘llash nafaqat ALning o‘rtacha uzunligi, balki ALning umumiy uzunligini ham kamaytirish imkonini beradi. Bu o‘ta muhim omildir, chunki MSning sig‘imi ortishi bilan hamma ALning umumiy uzunligi ancha tez oshadi.
Bugungi kunda zamonaviy axborot-kommunikatsiya texnologiyalarini jamiyat va davlat boshqaruvi faoliyatining barcha sohalariga keng joriy etish hamda ulardan samarali foydalanish, fuqarolarning axborot olishga doir konstitutsiyaviy huquqlarini ro‘yobga chiqarish, davlat boshqaruvi organlari faoliyatining ochiqligini ta’minlash, «elektron hukumat» tizimini jadal tatbiq etish, telekommunikatsiya infratuzilmasi, ma’lumotlarni uzatish tarmoqlarini modernizatsiya qilish borasida mamlakatimiz barcha hududida keng ko‘lamli ishlar amalga oshirilmoqda.
|
|
Bosh sahifa
Aloqalar
Bosh sahifa
Mavzu: abonent kirish tarmog’i qurish texnologiyalari tahlil qilish munadarija kirish I bob. Simli va simsiz abonent kirish tarmoqlari haqida
|